Pinkster: Sondagskool Les 2 |
Pinkster: Sondagskool Les 2
algoagemeenskapskerk / 12/04/2018
Ons kinders se kennis oor die Heilige Gees sal onvolledig wees as ons hulle nie van Pinkster vertel, wat dit is en wat dit vir ons as God se kinders beteken nie.
Hierdie is 'n BAIE eenvoudig les wat begin met 'n ysbreker waar elke kind 'n 'groet' in 'n ander taal uit 'n houer trek. Elke kind moet die 'groet' dan hardop sê totdat al die kinders met dieselfde taal bymekaar is. Hierdie is 'n AMAZING ysbreker wat regtig vir die kinders 'n idee gee van hoe dit op Pinkster moes geklink het toe die Heilige Gees uitgestort is.
Hierna speel die kinders 'musical boks'. Die hoofdele van die Pinster-verhaal is elkeen in 'n klein houertjie binne-in 'n skoenboks gesit. Die kind wat die skoenboks vashou wanneer die musiek ophou haal die volgende houertjie uit en lees die gebeurtenis. Wanneer al die houertjies oop is lees die leier Hand 2:1-4 en die kinders moet die gebeur in volgorde probeer sit.